**Biografija**

Anita Bosak rođena je 1974. god. u Zagrebu. Diplomirala je 1998. god., na Kemijskom odsjeku Prirodoslovno-matematičkog fakulteta, Sveučilišta u Zagrebu. Na istom fakultetu, smjer Biokemija, obranila je 2004. god. svoj magistarski rad, a 2010. god. i doktorsku disertaciju. Od 1999. god. zaposlena je na Institutu za medicinska istraživanja i medicinu rada, Zagreb, u Jedinici za biokemiju i organsku analitičku kemiju, gdje od 2013. god. radi kao znanstvena suradnica. Sudjelovala je kao suradnica ili istraživač na nizu nacionalnih projekata financiranih od strane Hrvatske zaklade za znanost i Ministarstva znanosti i obrazovanja RH te međunarodnih projekata financiranih od strane Ministarstva znanosti, NATO Security through science programme te francuskog Programa Hubert Curien "Cogito". Bila je voditeljica međunarodnog projekta u suradnji s Republikom Slovenijom. Područje rada A. Bosak je enzimska kinetika, inhibicija kolinesteraza s reverzibilnim i progresivnim inhibitorima, stereoselektivnost kolinesteraza prema enantiomerima farmakološki aktivnim spojevima koje proučava kao potencijalne prolijekove u tretmanu astme za čiju aktivaciju u organizmu je odgovorna butirilkolinesteraza ili kao moguću terapiju/ dodatak terapiji neurodegenerativnih bolesti. Do sada je objavila 27 znanstvenih radova (16 u časopisima indeksiranim u bazi Current Contents) koji su, prema bazi Web of Science, citirani preko 450 puta. Za svoja postignuća primila je nagradu Hrvatskog društva za biokemiju i molekularnu biologiju te četiri godišnje nagrade Instituta za medicinska istraživanja i medicinu rada.